पाएं अपने शहर की ताज़ा ख़बरें और फ्री ई-पेपरडाउनलोड करें
राष्ट्रपिता महात्मा गांधी की 150वीं जयंती वर्ष व स्वतंत्रता की 75वीं वर्षगांठ के अवसर पर शिक्षा विभाग द्वारा दो वर्गों में ऑनलाइन विभिन्न प्रतियोगिताओं का आयोजन किया जाएगा। अतिरिक्त जिला शिक्षा अधिकारी वीरसिंह मीणा ने जिले के सभी सरकारी व निजी स्कूलों के संस्था प्रधानों को बताया कि शिक्षा विभाग के निर्देशानुसार राष्ट्रपिता महात्मा गांधी की 150वीं जयंती व स्वतंत्रता की 75वीं वर्ष गांठ के अवसर पर जूनियर व सीनियर वर्ग की स्लोगन, चित्रकला व निबंध प्रतियोगिताओं का आयोजन किया जाएगा। उन्होंने बताया कि जूनियर वर्ग में कक्षा 1 से 8 व सीनियर वर्ग में कक्षा 9 से 12वीं के विद्यार्थी भाग लेंगे।
जिसमें 10 मई को आयोजित स्लोगन प्रतियोगिता का विषय कोरोना को हराना है रहेगा जिसमें दो से चार लाईन का स्लोगन या दोहा लिखना है। इसी प्रकार 19 मई को चित्रकला प्रतियोगिता में स्वयं बचे, अपनों को बचाएं, कोरोना मुक्त राजस्थान बनाएं, व 25 मई को निबंध प्रतियोगिता में अपनों को जगाना है कोरोना से बचाना है रहेगा विषय पर अपनी प्रविष्टि ऑनलाइन संबंधित संस्था प्रधान के वाट्स नंबर पर भेजनी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn